മൂന്നാറിലെ തോട്ടം മേഖലയില് വീണ്ടും പുലി ഇറങ്ങി അടിമാലി: മൂന്നാര് മേഖലയില് വളര്ത്തുമൃഗങ്ങളെ വന്യമൃഗങ്ങള് വേട്ടയാടുന്നതു തുടരുന്നു. കടലാര് എസ്റ്റേറ്റില് പുലി കറവപശുവിനെ ആക്രമിച്ചു കൊന്നതാണ് ഒടുവിലത്തെ സംഭവം. എസ്റ്റേറ്റിനു സമീപത്തെ കാട്ടില് മേയാന്വിട്ട പശുവിനെയാണ് പുലി ആക്രമിച്ചത്. പശുവിനെ കാണാതായതോടെ അന്വേഷിച്ചെത്തിയപ്പോഴാണ് അരുവിയുടെ സമീപത്ത് പശുവിന്റെ ജഡം കണ്ടെത്തിയത്. പത്തുലിറ്ററോളം പാല് ലഭിച്ചിരുന്ന പശുവാണ് കൊല്ലപ്പെട്ടതെന്ന് ഉടമ പറഞ്ഞു. വളര്ത്തുമൃഗങ്ങള്ക്കു നേരെയുണ്ടാകുന്ന വന്യജീവിയാക്രമണം ചെറുക്കാന് നടപടി വേണമെന്ന ആവശ്യത്തിന് നാളുകളുടെ പഴക്കമുണ്ടെങ്കിലും ഇക്കാര്യത്തില് ഇനിയും പരിഹാരമുണ്ടായിട്ടില്ല. വീടിനുള്ളില് സൂക്ഷിച്ചിരുന്ന കഞ്ചാവ് പിടികൂടിമറയൂര്: സ്കൂള് കുട്ടികളെ കേന്ദ്രീകരിച്ച് വില്പന നടത്തുന്നതിനായി എത്തിച്ച കഞ്ചാവ് പോലീസ് പിടികൂടി. മറയൂര് മേലാടി സ്വദേശി മഹാരാജ 24 ആണ് പിടിയിലായത്. വീടിനുള്ളില് കഞ്ചാവുണ്ടെന്ന് രഹസ്യവിവരം ലഭിച്ചതിനെതുടര്ന്ന് നടത്തിയ പരിശോധനയിലാണ് 500 ഗ്രാം കഞ്ചാവ് പിടിച്ചെടുത്തത്. മറയൂര് സിഐ പി.ടി. ബിജോയ്, എസ്ഐ അജിത്ത്, അഡീഷണല് എസ്ഐ ഷാജഹാന്, സീനിയര് സിവില് പോലീസ് ഓഫീസര് ടി.ടി. അനില്, കവിത, സജുസണ് എന്നിവരുടെ നേതൃത്വത്തിലുള്ള പോലീസ് സംഘമാണ് പ്രതിയെ പിടികൂടിയത്.